kardosdrur/scandi-wiki huggingface dataset:
Hammad Khürshid

Hammad Khürshid (født 1986) er en dansk/pakistansk mand, som 21. oktober 2008 blev idømt 12 års fængsel efter terrorlovgivningen, som hovedmand i den såkaldte Glasvej-sag.

Baggrund 
Han er født i København af Pakistanske forældre. Som helt lille tog han med med sin moder og tre søskende til Pakistan, medens deres fader blev i Danmark. og sendte penge hjem til familien fra sit job som taxa-chauffør. Han voksede op i landsbyen Gujrat i Punjab-provinsen og fik en gymnasial uddannelse. I 2003 rejste han tilbage til Danmark og flyttede sammen med sin storebror i Mjølnerparken. 
I 2006 flyttede de ind i en lejlighed på Glasvej nr. 8a i Nordvestkvarteret i København.
Han gik på sprogskole i fire måneder og lærte dansk, og efterfølgende arbejdede han som maler i forskellige firmaer. Ved siden af var han i en periode ansat i Jysk Sengetøjslager.
Han er muslim og har modtaget islam-undervisning af forskellige imamer fra moskeerne på Nørrebro og i Nordvestkvarteret.
Han kom i Taiba-moskeen i Heimdalsgade hvor Abu Ahmed fungerede som imam.

Glasvej-sagen 
Hammad Khürshid blev dømt for terrorvirksomhed. Dommer Marianne Caft sagde følgende i sin oplæsning af dommen: 
 Der var enighed blandt de tre juridiske dommere og de seks nævninge; Hammad Khürshid blev betegnet som den utvetydige hovedmand i sagen.
Hammad Khürshids forsvarsadvokat Niels Forsby mente derimod, at straffen var for hård – også sammenlignet med Vollsmose-sagen, og sagde efter dommen: 
I samme sag blev den afghanske flygtning Abdoulghani Tokhi dømt og udvist for bestandig (han er afghansk statsborger), mens seks øvrige involverede gik fri.
Sagen blev appelleret,
og Østre Landsret stadfæstede byrettens dom for Khürshid.

Referencer

Eksterne henvisninger 
 Portræt af Hammad Khürshid

Terrordømte fra Danmark
Personer fra Pakistan
Ben Amos

Benjamin Paul "Ben" Amos (født 10. april 1990 i Macclesfield, Cheshire) er en engelsk fodboldspiller der spiller som målmand for Charlton, udlejet fra Bolton Wanderers.

Amos har tidligere spillet for Manchester United. Han skrev under kort tid efter at have forladt Crewe Alexandra. Han fik sin første optræden for Manchester United var på U/18-holdet den 8. oktober 2005, hvor han kom ind som udskifter i stedet for Daniel Rose efter at førstemålmanden Ron.Robert Zieler blev sendt ud i et 2-0-nederlag til Bolton Wanderers. Han var oprindeligt udnævnt til en udskifter, der ikke skulle bruges i 2005-06-sæsonen, men endte med at være den foretrukne på målmandsposten på holdet i 2006-07 efter at have skrevet under på en træningskontrakt i juli 2006.

Han beholdt sin plads på U/18-holdet i 2007-08 og imponerede nok til at blive udtaget til klubbens sommertour til Sydafrika i 2008. På turen spillede Amos ikke, men han var udnævnt til andetvalget af målmænd i alle tre kampe. På ruten tilbage fra Sydafrika, stoppede United kort i Nigeria for at spille mod Portsmouth den 27. juli 2008, hvor Amos kom ind i stedet for Tomasz Kuszczak efter 76 minutter. Han fik sin konkurrencedygtige førsteholdsdebut den 23. September 2008 i en 3-1-sejr hjemme mod Middlesbrough i League Cuppens tredje runde.

I 2010 skiftede han på en lejekontrakt til norske Molde FK.

Karrierestatistikker

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Molde FK
Fodboldspillere fra Peterborough United F.C.
Fodboldspillere fra Oldham Athletic A.F.C.
Fodboldspillere fra Hull City A.F.C.
Fodboldspillere fra Carlisle United F.C.
Fodboldspillere fra Bolton Wanderers F.C.
Personer fra Macclesfield
Oberschweinbach

Oberschweinbach er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mammendorf.

Geografi 
Oberschweinbach ligger i Region München.
I Oberschweinbach ligger landsbyerne Günzlhofen og Spielberg; I Spielberg var der tidligere et kloster for nonner af Franciskanerordenen.
EM i ishockey 1989 (kvinder)

Europamesterskabet i ishockey for kvinder 1989 var det første EM i ishockey for kvinder. Mesterskabet blev arrangeret af IIHF, og slutrunden med deltagelse af 8 hold blev afviklet i Düsseldorf og Ratingen, Vesttyskland i perioden 4. – 9. april 1989.

I alt deltog ti hold i mesterskabet. Slutrunden i Vesttyskland havde deltagelse af otte hold:
 Seks hold var direkte kvalificerede: Danmark, Finland, Vesttyskland, Norge, Schweiz og Sverige.
 De sidste to ledige plads gik til Holland og Tjekkoslovakiet, der besejrede henholdsvis Storbritannien og Frankrig i to kvalifikationskampe.

Det første EM-guld nogensinde gik til Finland, som var suveræne i alle holdets fem kampe, som samlet blev vundet med målscoren 72-2. I finalen vandt finnerne 7-1 over Sverige. Bronzemedaljerne blev vundet af værtsnationen Vesttyskland, som besejrede Norge med 2-1 efter forlænget spilletid og straffeslag i bronzekampen.

Holdene spillede endvidere om fem ledige pladser ved det første VM i ishockey for kvinder, og de ovenfor nævnte fire hold fik selskab af holdet der blev nr. 5, Schweiz, som europæiske deltagere ved VM.

Kvalifikation 
I kvalifikationen spillede Frankrig, Holland, Storbritannien og Tjekkoslovakiet om to ledige pladser ved slutrunden i Vesttyskland. De fire hold blev parret i to playoff-opgør, der hver blev afgjort over to kampe.

I det ene opgør spillede Holland og Storbritannien om én ledig plads ved EM-slutrunden i Vesttyskland. De to hold spillede to kampe den 6. og 7. marts 1989 i Chelmsford, og Holland vandt begge kampe med 4-2. Dermed kvalificerede Holland sig til slutrunden.

I det andet opgør spillede Frankrig og Tjekkoslovakiet om én ledig plads ved EM-slutrunden i Vesttyskland. De to hold spillede to kampe den 18. og 19. marts 1989 i Tjekkoslovakiet. Værterne vandt samlet med 5-2 og kvalificerede sig dermed til slutrunden.

Slutrunde 

De otte hold spillede først en indledende runde i to grupper med fire hold. De to bedste hold fra hver gruppe gik videre til finalerunden om placeringerne 1-4, mens de to lavest placerede hold i hver gruppe fortsatte i placeringsrunden om 5.- til 8.-pladsen.

Indledende runde 

De otte hold spillede i den indledende runde i to grupper med fire hold. De to bedste fra hver gruppe gik videre til semifinalerne, mens de øvrige fire hold gik videre til placeringsrunden.

Gruppe A

Gruppe B

Placeringsrunde 

De fire hold, der sluttede på tredje- eller fjerdepladsen i grupperne i den indledende runde, spillede om 5.- til 8.-pladsen.

Finaler 

De fire hold, der sluttede på første- eller andenpladsen i grupperne i den indledende runde, spillede i semifinalerne, bronzekampen og finalen om guld-, sølv- og bronzemedaljer.

Medaljevindere

Samlet rangering

Kilder / eksterne henvisninger 
 Hockey Archives – Championnats d'Europe féminins 1989  

Ishockey i 1989
1989 (kvinder)
Ishockey for kvinder
Olching

er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den ligger cirka 20 kilometer vest for München. Med et indbyggertal på knap 25.000 regnes Olching for den befolkningsrigeste kommune i Bayern, som hverken har stads- eller købstadsrettigheder (marktrecht).

Geografi 

Olching ligger cirka midt mellem Dachau og Fürstenfeldbruck og strækker sig på begge sider af floden Amper.

Nabokommuner 

Olching grænser mod vest til Maisach, mod nord til Bergkirchen (Landkreis Dachau), mod øst til Münchens områder, mod sydøst til Gröbenzell, mod syd til Puchheim og Eichenau og i sydvest til Emmering og Fürstenfeldbruck.

Inddeling 
Kommunen Olching blev oprettet i 1978 ved en sammenlægning af de indtil da selvstændige kommuner Olching, Esting og Geiselbullach.
Derud over er der landsbyen Graßlfing, og Esting er yderligere delt i (gammel-)Esting og Neu-Esting.

Arealbrug 
Kommunens areal er på 2.990 ha hvoraf 1.960 ha er landbrugsområder, 303 ha er bygninger med tilhørende arealer, 224 ha bruges til trafik, 193 ha er skovarealer, 103 ha er dækket af vand, 35 ha har rekreative formål 23 ha bruges til erhvervsformål og 151 ha har anden anvendelse.

I kommunen Olching ligger de beskyttede landskaber (Landschaftsschutzgebiet) "Untere Amper" (ca. 553 ha hvoraf 316 ha ligger i Olching) og "Graßlfinger Moos og Olchinger See" (ca. 590 ha).

Eksterne henvisninger
Manifest-Kommunistisk Arbejdsgruppe

Manifest-Kommunistisk Arbejdsgruppe (M-KA) blev dannet i 1978, da KAK blev splittet i 3 organisationer. M-KA videreførte den praksis man havde i KAK, nemlig at støtte befrielsesbevægelser i den tredje verden. En del af denne støtte blev foretaget med illegale midler – røverier. En undergruppe til gruppen blev senere kendt som Blekingegadegruppen. M-KA drev i tiden 1978-1982 forlaget Manifest, åbnede i 1988 Cafe Liberation og styrede projektet "Tøj Til Afrika".

Henvisninger 

 Leksikon.org: Manifest-Kommunistisk Arbejdsgruppe (KA)
 Snylterstaten.dk: Kort om Manifest-Kommunistisk Arbejdsgruppe, udgivet af M-KA i 1984 

Danmarks politik
Politiske bevægelser
Etableret i 1978
Ophørt i 1989
Aarno Maliniemi

Aarno Henrik Maliniemi, t.o.m. 1930 Malin (9. maj 1892 i Uleåborg – 8. oktober 1972 Helsingfors) var en finsk kirkehistoriker, professor i kirkehistorie ved Helsingfors universitet 1945-1960.

Maliniemi er mest kendt for sin viden om middelalderens kirkehistorie. Han har studeret tidlig finsk litteratur, og været redaktør for mange publikationer om oprindelse og bibliografier.

Bibliografi 
 Der Heiligenkalender Finnlands (1925)
 Studier i Vadstena klosters bibliotek (1926)
 S.G. Elmgrenin muistiinpanot (1939)
 De Sancto Henrico (1942)
 Birgittalaisuudesta sekä kohtia Naantalin luostarin historiasta (1943)
 Zur Kenntnis des Breviarium Aboense (1957)

Historikere fra Finland
Kearney

Kearney er en fiktiv figur fra tv-serien The Simpsons. Han er en af Springfields bøller. Han er 22 år gammel og skaldet. Han går for det meste sammen med de tre andre bøller: Nelson Muntz, Jimbo Jones og Dolph.
Han er far til en dreng som bliver kaldt Little Kearney.

Eksterne henvisninger 

Figurer i The Simpsons
Puchheim

Puchheim er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den deler sig i gammel, landligt præget bykerne og en mere moderne bydel omkring banegården, fra begyndelsen af det 20. århundrede.

Geografi 
Puchheim ligger i den ydersgt østlige del af landkreisen, omkring 8 km øst for Fürstenfeldbruck og 18 km vest for Münchens centrum. Gennem Pucheim går motorvejen B2.

Nabokommuner 
Mod nordøst grænser Puchheim til Gröbenzell som den nærmest er vokset sammen med. Mod øst ligger byen München, mod syd Germering. Mod sydvest ligger Alling, mod vest Eichenau og mod nord Olching.
Illegal

Illegal har flere betydninger:

Illegal (udtryk) – er et udtryk som anvendes i forbindelse med noget ulovligt eller i strid med en lov.
Illegal (sang) –   sang af Shakira fra albummet Oral Fixation Vol. 2 (2005).

Se også
Illegalt blad – er et ulovligt udgivet blad.
Illegal narkotikahandel – handel med narkotika udenom officielle kanaler.
Illegal (udtryk)

Illegal er et udtryk som  anvendes ved beskrivelse af ting og/ eller noget som er ulovligt eller lovstridigt, det vil sige ikke er autoriseret i henhold til loven eller mere generelt bryder regler som er kendetegnende for en given situation, for eksempel, ikke godkendt spil og udgivelse af  illegale blade.

Juridiske begreber
simple:Illegal
North American Football Union

De North American Football Union, der ofte omtales som akronym NAFU, skal regionen union anerkendt og godkendt af CONCACAF til det Nordamerikanske Zone.

Llande 
  (CSA)
  (FEMEXFUT)
  (USSF)

Den 4. nordamerikanske medlem,  Bermuda <small>BFA</small>, som i øjeblikket er en CFU medlem.

Turneringer

Landshold 
De tre hold altid er kvalificeret til den endelige fase af CONCACAF Gold Cup, så der er ingen kvalificerende turnering for denne zone i modsætning til turneringer for UNCAF og CFU. Men som medlemmer af CONCACAF var der to turneringer tidligere til Gold Cup.

 1990 Nordamerikanske Nationer Kop
 1991 Nordamerikanske Nationer Kop

Klubhold 
Der er en klub turnering mellem to Nordamerikanske Zone ligaer, mens det er en officiel turnering, der ikke er inddelt ved CONCACAF, dog sådan konkurrence er godkendt af konføderation.

 North American SuperLiga (USA/Canada og Mexico)

Se også 
 CONCACAF
 UNCAF
 CFU
 NAFC
 CCCF

Referencer

Ekstern kilde/henvisning 
 CONCACAFs officielle hjemmeside

Fodboldorganisationer
Burger

En burger (en forkortelse af hamburger, også kaldet en bøfsandwich) er en sandwich bestående af en eller flere flade bøffer af hakket kød, typisk oksekød, placeret i en gennemskåret bolle. Betegnelsen burger bruges også, hvis kødet erstattes af alternativer, f.eks. en plantebaseret bøf eller portobellosvampe. Burgere serveres ofte med salat, bacon, tomat, løg, syltede agurker, ost og sovse som sennep, mayonnaise og ketchup

Betegnelse "hamburger" benyttes i Danmark af flere fastfood-restauranter typisk om de simpleste burgere med hakket oksekød, mens betegnelsen "bøfsandwich" typisk benyttes om en bestemt dansk variant af burgeren.

Historie 

Hamburgeren er opkaldt efter byen Hamburg i Tyskland, de nærmere omstændigheder om navnet er ukendte, og der er flere teorier. Der er dog enighed om, at navnet intet har med ham (skinke) at gøre. Den moderne burger af hakket oksekød er opfundet i USA, der er flere teorier, og den er muligvis opfundet flere steder samtidigt.

Ifølge USA's nationalmuseum, Library of Congress, var den danske immigrant Louis Lassen den første til at lange en hamburger over disken. Det skete i 1895 i caféen Louis' Lunch i New Haven, hvor danskeren serverede bøf imellem toastbrød med enten løg, tomat eller ost.

Dens udbredelse i Danmark tog fart i 1970'erne. Tidligere var det den nært beslægtede bøfsandwich, der var mest udbredt.

Varianter 

Særlige varianter er cheeseburgeren med ekstra ost og baconburgeren med bacon.

Burgeren er en populær ret indenfor fastfood og serveres med pommes frites. Der findes derudover en lang række varianter af vegetarburgere.

Kultur 
Burgeren forbindes med amerikansk kultur og betragtes i USA som en nationalret - næsten på linje med apple pie.

Referencer 

 
Mad fra USA
Tom M. Jensen

Tom Myggen Jensen (17. november 1924 i Hellerup – 16. januar 2008) var reklametegner og maler.

Han debuterede som maler i 1978. Han var naivistisk maler, der malede detaljerede billeder, der gengiver den jævne dansker. Hans billeder var fra hverdagen, i hjemmet, i baggården, på arbejdspladsen eller i kolonihaven med livet omkring en øl eller kaffekanden som det samlende midtpunkt.

Hæder 
 1981 Decemberudstillingsfonden
 1981 Det Wolffske Legat
 1991 Lauritz Tetens' Tegnerpræmie 
 1994 Stefan Tkac-præmie Insita

Ekstern henvisning

Eksterne henvisninger 
 

Malere fra Danmark
Musevikke

 
Musevikke (Vicia cracca) er en 25-100 cm lang krybende og klatrende urt, der i Danmark er meget almindelig i eksempelvis vejkanter og klitter.

Beskrivelse 
Musevikke er en flerårig ærteblomstret urt, som har ligefinnede blade med 7-11 par lancetformede småblade. Planten har slyngtråde, som planten bruger til at hæfte sig fast til andre planter.

Voksested 
Planten er meget almindelig over det meste af landet, men især langs vejkanter, marker og i krat. Musevikke sætter ikke særlig høje krav til næringsindholdet i jordbunden og er rig på proteiner.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Vikke
Opsendelsesvindue

Menneskeskabte og naturlige himmellegemer er dynamiske og for at nå disse skal raketter opsendes indenfor forudberegnede tidsrum; kaldet opsendelsesvinduer. Jordbundne årsager såsom fiskesæsoner og et tordenvejr på vej kan også afgrænse opsendelsesvinduer.

Opsendelser udenfor opsendelsesvinduet vil kræve større mængder af raketbrændstof, hvilket i praksis vil umuliggøre projekter grundet økonomi.

Interplanetariske rejser 
Hohmann type I-flyvning

* Særligt favorable marsvinduer.

Kilder 
 What is a 'launch window'? 
 Setting the Date: Teams Work to Select Shuttle Launch Windows 
 Wilson, A: Solar System Log, 1987, Jane's, 
 Miles, F. & Booth. N.: Race to Mars, 1988, Harper & Row Publ., 

Rumfart
Horserød-Stutthof Foreningen

Horserød-Stutthof Foreningen, som blev stiftet efter anden verdenskrig, er en dansk fange- og antifascistisk organisation, hvis medlemmer hovedsagelig er personer, som er tidligere spaniensfrivillige, der kæmpede på den lovligt valgte regerings side i den spanske borgerkrig, 1936 -1939, har været internerede i Horserødlejren og koncentrationslejren Stutthof under anden verdenskrig samt pårørende og andre personer som sympatiserer med foreningens formål.

Foreningens formål 
Formålet med foreningen er at:

 højtideligholde den 22. juni 1941, datoen for Nazi-Tysklands overfald på Sovjetunionen
 
 styrke arbejdet mod fascismen

 arbejde for at opbygge en historisk dokumentationscentral, der kan imødegå forfalskninger, belyse og forske i nye sider af besættelsestiden

 sikre bevaring og tilgængelighed af personlige arkivalier

 være hørings- og påtaleberettiget i forhold til de fra besættelsestiden opførte historiske mindesmærker

 arbejde for at sikre bevaring og udbygning af institutioner som belyser modstandsbevægelsen og forholdene under besættelsen 1940 – 1945

 værne om mindet om de kammerater, der mistede livet i kampen for Danmarks frihed

 støtte syge kammerater og enker over for myndighederne

 søge samarbejde med organisationer i Danmark og udlandet der har samme opgave

Retssag 
Den 16. juni 2011 blev foreningens formand Anton Nielsen idømt to måneders ubetinget fængsel og fire måneders betinget fængsel for terrorstøtte til organisationerne PFLP og FARC.

Referencer

Eksterne henvisninger 
 Foreningens hjemmeside

Foreninger fra Danmark
Danmark under 2. verdenskrig
Den danske modstandsbevægelse
EM i ishockey 1991 (kvinder)

Europamesterskabet i ishockey for kvinder 1991 var det andet EM i ishockey for kvinder. Mesterskabet blev arrangeret af International Ice Hockey Federation, og turneringen blev afviklet i Havířov og Frýdek-Místek, Tjekkoslovakiet i perioden 15. – 23. marts 1991 med deltagelse af ti hold.

EM-guldet blev vundet af de forsvarende mestre fra Finland, som i en gentagelse af EM-finalen fra 1989 vandt 2-1 over Sverige efter at have været bagud med 0-1 efter 2. periode. De afgørende finske mål blev scoret af Anne Haanpää og Marika Lehtimäki. Bronzemedaljerne blev vundet af Danmark, som besejrede Norge med 2-1 i bronzekampen, og som dermed vandt medaljer ved EM for kvinder for første og eneste gang.

Ved mesterskabet spillede holdene endvidere om fem pladser ved VM i 1992, og de ovenfor nævnte fire hold fik som europæiske deltagere ved VM selskab af Schweiz, der sluttede på 5.-pladsen.

Resultater 
De ti hold spillede først en indledende runde i to grupper med fem hold. Alle ti hold gik videre til placeringskampene, hvor vinderne af de to grupper mødtes i finalen, toerne spillede bronzekamp, mens de to treere gik videre til kampen om 5.-pladsen og den sidste VM-plads. Gruppefirerne spillede om 7.-pladsen, mens femmerne måtte tage til takke med kampen om 9.-pladsen.

Indledende runde 
De ti hold spillede i den indledende runde i to grupper med fem hold. Vinderne gik videre til finalen, mens toerne gik videre til bronzekampen. De øvrige hold gik videre til de resterende placeringskampe om de sekundære placeringer.

Gruppe A 

Kampene i gruppe A blev spillet i Havířov.

Gruppe B 

Kampene i gruppe B blev spillet i Frýdek-Místek.

Placeringskampe

Medaljevindere

Samlet rangering

Kilder / eksterne henvisninger 
 Hockey Archives – Championnats d'Europe féminins 1991  
 Danmarks Ishockey Union - 25 år siden: Pionerernes EM-bronzemedaljer (23. marts 2016) 

Ishockey i 1991
1991 (kvinder)
Ishockey for kvinder
Chamotte

Chamotte er små korn af brændt ler. Anvendes til fremstilling af skulptur; keramisk kunst; ildfaste teglsten; sten til ildsteder; brændeovne m.m.

Ren chamotte er en keramisk råvare, der har en høj procentdel af silicium og aluminiumoxid. Det fremstilles ved keramisk brænding af ler ved høj temperatur før formaling og sortering i forskellige partikelstørrelser. Partikelstørrelsen er generelt grovere i størrelsen end andre lerforberedende råvarer. Chamotte har tendens til at blive porøst og har en lav massefylde. Det fås som pulver, mørtel, eller i form af ildfaste sten.

Chamotte anvendes i keramik og skulptur for at tilføje emnet en grynet, rustik tekstur, men kan også tjene til at formindske lerets reduktion i tørrings- og brændingsprocessen, og på den måde mindske risici for revner og sprækker i det færdige brændingsprodukt. De grove porøse partikler giver leret mulighed for at vanddamp og andre gasser kan undslippe. Det tilføjer tillige strukturel styrke til modellering eller drejning af keramisk ler, selv om det kan mindske styrken i det brændte.

Keramik
Spoleben

Spolebenet eller radius er den tykkeste af de to lange knogler, der udgør underarmen; den anden tyndere knogle hedder ulna (eller albuebenet). Begge knogler danner led i albuen til humerus (overarmsknoglen) i den proximale ende og til hånden i den distale ende. Selv om Radius ikke indgår i selv leddet til albuen, er den en vigtig del af selve armen, og dens led mellem ulna gør, at man kan vende og dreje armen.

Eksterne henvisninger 

Skelet
Stölting Service Group

Stölting Service Group er et tysk Pro kontinental-cykelhold, under UCI. Holdet blev oprettet som dansk elitehold i 1985, og har siden 2000 haft UCI-licens. Holdet var indtil 2012 ejet af foreningen Cycling Horsens hvorefter Skelde overtog holdet.

Glud & Marstrand var holdets sponsor fra 1995 til 2012. I perioden 2010 til 2012 var LRØ navnesponsor sammen med G&M og LRØ direktøren Per Bardrum var formand for Cycling Horsens. I 2013 overtog Cult A/S sponsoratet under navnet Team Cult Energy. Fra januar 2014 skiftede holdet navn til Team Cult Energy Vital Water, og året efter, i 2015, skiftede holdet navn til CULT Energy Pro Cycling. I 2016 skiftede holdet navn til Stölting Service Group, efter at CULT opsagde sponsoratet i slutningen af 2015.

Historie

Sæson 2016 - Stölting Service Group 
Herefter skiftede holdet navn til Stölting Service Group, og overgik til tysk licens, efter at Cult træk deres sponsorat af holdet.

Sæson 2015 - CULT Energy Pro Cycling 
I 2015 blev Team Cult Energi Vital Water et Pro kontinental-hold og skiftede navn til CULT Energy Pro Cycling.

Opdateret 7. februar 2015.

Sæson 2014 - Team CULT Energy - Vital Water 
Opdateret 9. marts 2014.

Sæsonen 2013

Tilgang-Afgang

Ryttere 

 Niki Østergaard indstillede karrieren i Marts 2013

Sæsonen 2012

Tilgang-Afgang

Ryttere

Sæsonen 2011

Tilgang-Afgang

Ryttere

Sæsonen 2010

Sejre

Tilgang-Afgang

Ryttere

Sæsonen 2009

Sejre

Ryttere

Sæsonen 2008

Ryttere

Sæsonen 2007

Ryttere

Sæsonen 2006

Tilgang-Afgang

Ryttere

Sæsonen 2005

Afgang

Ryttere

Referencer

Eksterne henvisninger 
 www.cyclinghs.dk 
 Skelde Cycling bliver til Team CULT - Cykelmagasinet

Ophørte cykelhold fra Danmark
Ophørte cykelhold fra Tyskland
Etableret i 1985
Stikledning

Inden for VVS er en stikledning en betegnelsen for den del af en afløbsinstallation, der er mellem hovedafløbsledningen og første forgrening.

VVS
Mire

En mire (fra fransk mire – sigtekorn) er en stang med en rektangulær plade, som benyttes ved nivellering i forbindelse med anlægsarbejder, grøftegravning etc. Miring anvendes til afsætning af en ret linje – eventuelt med et vist fald – hvor en direkte sigtelinje mellem steder i terrænet ikke er muligt. Mirerne forskyder sigtelinjen opad og parallelt, så der er frit udsyn mellem de steder, som skal bringes i niveau.

Et sæt mirer består af tre dele: En dobbeltmire og to enkeltmirer. Af enkeltmirerne er den enes plade malet rød eller sort og den anden hvid, mens dobbeltmiren, hvis plade er dobbelt så stor, er delt i to felter med de samme farver.

Ekstern kilde/henvisning 
 Mire i Salmonsens Konversationsleksikon, projekt Runeberg

Landmåling